section_heading: Uvod
paragraph_text: Priča je smještena u alternativnu povijesnu inačicu Napoleonskih ratova, u kojoj zmajevi ne samo da postoje, nego se koriste radi zračnog ratovanja u Aziji i Europi. Zmajevi su prikazani kao svjesni i inteligentni, sposobni razmišljati logično i govoriti ljudskim jezikom. Serijal se primarno bavi događajima u vezi Temerairea (zmaja iz naslova) i njegovog kapetana, Willa Laurencea. Prva knjiga se bavi time kako Laurence, kapetan u Ratnoj mornarici, postane Temeraireov letač, i njihovu pripremu za borbu protiv Napoleonovih zračnih postrojbi.